CELEX: 32020R1315
Language: lt
Date: 2020-09-16 00:00:00
Title: Komisijos reglamentas (ES) 2020/1315 2020 m. rugsėjo 16 d. kuriuo uždraudžiama su Ispanijos vėliava plaukiojantiems laivams žvejoti marmurines rombines rajas 9 parajonio Sąjungos vandenyse

22.9.2020   
               
               
                  LT
               
               
                  Europos Sąjungos oficialusis leidinys
               
               
                  L 307/4
               
            
         KOMISIJOS REGLAMENTAS (ES) 2020/1315
         2020 m. rugsėjo 16 d.
         kuriuo uždraudžiama su Ispanijos vėliava plaukiojantiems laivams žvejoti marmurines rombines rajas 9 parajonio Sąjungos vandenyse
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
         kadangi:
         
                     (1)
                  
                  
                     Tarybos reglamentu (ES) 2020/123 (2) nustatomos kvotos 2020 metams;
                  
               
                     (2)
                  
                  
                     remiantis Komisijai pateikta informacija, laivai, kurie plaukioja su Ispanijos vėliava arba yra Portugalijoje registruoti, žvejodami marmurinių rombinių rajų išteklius 9 parajonio Sąjungos vandenyse, išnaudojo 2020 metams skirtą kvotą;
                  
               
                     (3)
                  
                  
                     todėl būtina uždrausti tam tikrą tų išteklių žuvų žvejybos veiklą,
                  
               PRIĖMĖ ŠĮ REGLAMENTĄ:
         
            1 straipsnis
            Kvotos išnaudojimas
            Šio reglamento priede nurodyta 2020 metams Ispanijai skirta marmurinių rombinių rajų išteklių žvejybos 9 parajonio Sąjungos vandenyse kvota laikoma išnaudota nuo tame priede nustatytos dienos.
         
         
            2 straipsnis
            Draudimas
            
               1.   Nuo šio reglamento priede nustatytos dienos žvejybos laivams, kurie plaukioja su Ispanijos vėliava arba yra Ispanijoje registruoti, uždraudžiama 1 straipsnyje nurodytų išteklių žuvų žvejyba. Visų pirma draudžiama ieškoti žuvų, mesti, pastatyti ar traukti žvejybos įrankius, kad būtų galima žvejoti tuos išteklius.
            
            
               2.   Iki tos dienos sužvejotas tų išteklių žuvis ir žvejybos produktus ir toliau leidžiama perkrauti, laikyti laive, perdirbti, perkelti, laikyti varžose, tukinti ir iškrauti.
            
            
               3.   Tų laivų netyčia sužvejotas tų išteklių žuvų laimikis įkeliamas į žvejybos laivą ir jame laikomas, registruojamas, iškraunamas ir įskaitomas į kvotas pagal Europos Parlamento ir Tarybos reglamento (ES) Nr. 1380/2013 (3) 15 straipsnį;
            
         
         
            3 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 16 d.
            
               
                  Komisijos vardu
               
               
                  Pirmininkės pavedimu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 343, 2009 12 22, p. 1.
         
            (2)  2020 m. sausio 27 d. Tarybos reglamentas (ES) 2020/123, kuriuo 2020 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 25, 2020 1 30, p. 1).
         
            (3)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
      
      
         
            PRIEDAS
            
                        Nr.
                     
                     
                        13/TQ123
                     
                  
                        Valstybė narė
                     
                     
                        Ispanija
                     
                  
                        Ištekliai
                     
                     
                        RJU/9-C.
                     
                  
                        Rūšis
                     
                     
                        Marmurinės rombinės rajos (Raja undulata)
                     
                  
                        Zona
                     
                     
                        9 parajonio Sąjungos vandenys
                     
                  
                        Draudimo data
                     
                     
                        2020 8 25